recursal/SuperWikiNEXT-32B huggingface dataset:
**களைப்பு** (*Fatigue*) என்பது, ஒரே வேலையினைத் தொடர்ந்து செய்யும் போது சில காலத்தில் அந்த வேலையைச் செய்ய ஆர்வம் குறைந்து அந்த வேலையைக் கைவிடத் தோன்றும் மனம் சார்ந்த மற்றும் உடல் சார்ந்த ஒரு நிலையாகும்.

களைப்பை உணர்த்தும் படம்

வகைகள்
------

களைப்பு **உடல் களைப்பு**, **மனக் களைப்பு** என இரண்டு வகைப்படும்.

### உடல் களைப்பு

உடல் வேலை செய்யும் போது அதற்குத் தேவையான சக்தியைத் திசுக்கள் பிராண வாயு, உணவுப் பொருள்கள் மூலம் பெறுகின்றன. பெற்றதை அந்தந்த உறுப்புகளுக்கு அனுப்புகின்றன. சக்தியைப் பயன்படுத்திய பின் நச்சுத் தன்மையுள்ள கழிவுப் பொருள்களாக வெளியாகின்றன. அவை குருதியில் கலந்து உறுப்புகளைச் செயலை குறைக்கச் செய்வதே **உடல் களைப்பு** எனப்படுகிறது. உடல் களைப்பினை **எர்கோகிராப்** என்ற கருவி மூலம் ஆராயலாம்.

### மனக் களைப்பு

மனம் தொடர்ச்சியாகக் கடுமையான வேலையைச் செய்வதால் மனதில் ஏற்படும் மாற்றத்தின் விளைவே மனக் களைப்பு ஆகும். உடல் களைப்பானது மனக் களைப்பையும் ஏற்படுத்தவல்லது.

காரணங்கள்
---------

தனிமை, தோல்வி, இழப்பு, பொருளாதார நெருக்கடி, வேலைப்பளு, அதிக உடற்பயிற்சி, குறைவான உறக்கம் போன்றவை களைப்புக்கான முக்கியக் காரணங்கள் ஆகும். முதுமை, கர்ப்பக் காலம், வாழ்க்கை முறை, உடல் பருமன், சுற்றுச்சூழல், மது அருந்துவது, புகை பிடிப்பது, பசிக் குறைவு, அதீதப் பசி போன்றவையும் காரணங்களே.

மேற்கோள்கள்
-----------

1. ↑   *கல்வி மனவியலும் குழந்தைக் கல்வியும்*. வளர்ச்சி நிலைகள்: சாந்தா, சென்னை. 1995. பக். 98,99.
2. ↑  "களைப்பு ஏன் ஏற்படுகிறது". villanga seithi. 12 சூலை 2016. 27 சூலை 2017 அன்று பார்க்கப்பட்டது.
3. ↑  "களைப்பு ஏற்படுவது ஏன்". தி இந்து. 01-08-2015. 27 சூலை 2017 அன்று பார்க்கப்பட்டது. Check date values in: `|date=` (உதவி)
**வில்லியநல்லூர் காளீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் நாகப்பட்டினம் மாவட்டத்தில் மயிலாடுதுறை வட்டத்தில் வில்லியநல்லூர் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக காளீசுவரர் உள்ளார். இங்குள்ள இறைவி சிவகாமசுந்தரி என்று அழைக்கப்படுகிறார். இக்கோயிலின் தல மரம் வில்வம் ஆகும்.

அமைப்பு
-------

தேவகோஷ்டத்தில் கணபதி, தட்சிணாமூர்த்தி, விஷ்ணு, பிரம்மா, துர்க்கை ஆகியோர் உள்ளனர். திருச்சுற்றில் சுப்பிரமணியர் சன்னதியும்,சதுர்முக சண்டிகேசுவரர் சன்னதியும் உள்ளன. சண்டிகேசுவரர் கிருத யுகத்தில் நான்கு முகங்களுடனும், திரேதா யுகத்தில் மூன்று முகங்களுடனும், துவாபர யுகத்தில் இரண்டு முகங்களுடனும், கலி யுகத்தில் ஒரு முகத்துடனும் காணப்படுவார். அந்நிலையில் கலி யுகத்தில் ஒரு முகத்துடன் இருக்க வேண்டியவர் இங்கு நான்கு முகங்களுடன் காணப்படுவது இக்கோயிலின் சிறப்பாகும். இவரை வழிபட்டால் நான்கு தலைமுறைப் பாவங்கள் தம்மை விட்டுச் செல்வதாக பக்தர்கள் நம்புகின்றனர். முதல் யுகத்தில் சிவன் பார்வதி திருமணத்தை திருமணஞ்சேரி என்னுமிடத்தில் விநாயகரே நடத்திவைத்ததாகக் கூறுவர். அவ்வாறு நடத்திவைக்கும்போது இங்கு விநாயகர் வந்துள்ளார்.

திருவிழாக்கள்
-------------

பிரதோஷம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு காளீஸ்வரர் திருக்கோயில், தினமலர் கோயில்கள்
**ரூபா பஜ்வா** (Rupa Bajwa பிறப்பு 1976) ஓர் இந்திய எழுத்தாளர் ஆவார், இவர் பஞ்சாபின் அமிருதசரசில் வசித்து வருகிறார். இவர் காமன்வெல்த் விருது, கிரின்சேன் கேவர் பரிசு மற்றும் இந்தியாவின் சாகித்ய அகாதமி விருது பெற்றவர்.

புதினங்கள்
----------

2004 இல், தனது முதல் புதினமான *தெ சேரி சாப்பினை வெளியிட்டார்*, இது அவரது சொந்த ஊரையும் இந்தியாவின் வர்க்க இயக்கவியலையும் பற்றி விவரிக்கிறது.  இந்த புதினத்திற்காக விமர்சகர்கள் இவரை இந்தியாவின் புதிய இலக்கிய கண்டுபிடிப்பு என்று அழைத்தனர். சூன் 2005 இல் இந்தப் புதினம் சிறந்த புதினத்திற்கான 24ஆவது கிரின்சேன் கேவர் பரிசினையும், காமன்வெல்த் பரிசினையும் 2006 ஆம் ஆண்டில் ஆங்கில சாகித்திய அகாதமி விருதினையும் வென்றது. இந்தப் புதினம் பிரஞ்சு ( *Le vendeur de saris* ), டச்சு ( *D Sariwinkel* ) மற்றும் செர்பியன் ( *Prodavnica sarija* ) உள்ளிட்ட பல மொழிகளில் மொழிபெயர்க்கப்பட்டுள்ளது. 

ரூபா பஜ்வாவின் இரண்டாவது புதினமான *டெல் மீ எ ஸ்டோரி* ஏப்ரல் 2012 இல் வெளியிடப்பட்டது. இது தீவிர எதிர்வினைகளை சந்தித்தது. இது சில தரப்பிலிருந்து விமர்சன ரீதியில் பாராட்டுகளைப் பெற்ற, அதே நேரத்தில் புது டெல்லியில் உள்ள இலக்கிய உலகில் சர்ச்சையை உருவாக்கியது, ஏனெனில் இந்த புதினத்தின் ஒரு பகுதி இவர்களையே எதிர்மறையாக சித்தரித்து இருந்தது. 

தற்போது, ரூபா பஜ்வா தனது மூன்றாவது புதினத்தை உருவாக்கி வருகிறார்.

கட்டுரைப்பணி
------------

இவர் ஒரு சீக்கிய குடும்பத்தைச் சேர்ந்தவர் என்றாலும், பஜ்வா ஓர் இந்திய நாளிதழான த டெயிலி டெலிகிராப்பில் சர்ச்சைக்குரிய *"டார்க் திங்ஸ் டூ ஹேப்பன் இன் குருத்துவாரா"* என்பதனை எழுதினார்.

*தி டெலிகிராப்*, *தி ட்ரிப்யூன்*, *டைம் அவுட்* மற்றும் *இந்தியா டுடே* *ஆகியவற்றில்* புத்தக மதிப்புரைகள் மற்றும் கட்டுரைகளை இவர் எழுதுகிறார்.

படைப்புகள்
----------

* 2004 *தெ சேரி ஷாப்*
* 2012 *டெல் மீ எ ஸ்டோரி*

மேலும் படிக்க
-------------

* For a post-colonial perspective on Bajwa's award-winning-novel,*The Sari Shop*, one can consult the Raiganj University Professor Pinaki Roy's "*Multicultural Differences*: A Brief Rereading of Rupa Bajwa's *The Sari Shop*", in the Ketaki Dutta-edited *Sahitya Akademi Award-winning English Collections: Critical Overviews and Insights* (New Delhi: Authors Press, 2014, ISBN 978-81-7273-728-3), pp. 272–86.

சான்றுகள்
---------

1. ↑  Sood, Ashima. "THE EMIGRANT AND THE NATIVE: the Indias of Akhil Sharma and Rupa Bajwa". Another Subcontitent. 3 January 2012 அன்று பார்க்கப்பட்டது.
2. ↑  "Tell me a story".
3. ↑  Singh, Roopinder (22 May 2004). "Write recipe". *The Tribune*.. பார்த்த நாள்: 3 January 2012.
4. ↑  "Book review: 'Tell Me a Story'". 29 April 2012.
5. ↑
6. ↑  Bajwa, Rupa (6 February 2005). "Dark Things Do Happen in Gurdwaras Sometimes". *Sikh Times*.. பார்த்த நாள்: 3 January 2012.
| இலங்கையில் தமிழருக்குஎதிரான கலவரங்கள் |
| --- |
| கல்லோயா (1956) |
| 1958 படுகொலைகள் |
| 1977 படுகொலைகள் |
| 1981 யாழ் நூலக எரிப்பு |
| கறுப்பு யூலை (1983) |
| 1983 வெலிக்கடை |
| 1997 களுத்துறை |
| 2000 பிந்துனுவேவா |
| * பா
* உ
* தொ
 |

**களுத்துறை சிறைச்சாலைப் படுகொலைகள்** டிசம்பர் 12, 1997, இலங்கையில் களுத்துறை நகரில் உள்ள உயர் பாதுகாப்பு சிறைச்சாலையில் இடம்பெற்றன. மூன்று இலங்கைத் தமிழ் அரசியற் கைதிகள் அதே சிறைச்சாலையில் சிறை வைக்கப்படிருந்த சிங்களக் கைதிகளினால் வெட்டிக் கொல்லப்பட்டனர். இந்நிகழ்வில் சம்பந்தப்பட்ட எவரும் இதுவரையில் தண்டிக்கப்படவில்லை.

இப்படுகொலைகள் இடம்பெற்ற வேளை இச்சிறைச்சாலையில் மொத்தம் 137 தமிழர்கள் தடுத்து வைக்கப்பட்டிருந்தனர். இவர்களில் மூவர் டிசம்பர் 12 ம் தேதி பிப 1:00 மணிக்கு வார்ட் D ற்கு முன்பாக சிங்களக் கைதிகளினால் வெட்டிக் கொல்லப்பட்டனர். இந்நிகழ்வு நடந்த வேளையில் சிறை அதிகாரிகள் எந்நடவடிக்கையும் எடுக்கவில்லை என்றும் அவர்களே வார்ட் D ஐத் திறந்து விட்டனர் என்றும் சொல்லப்படுகிறது. அவர்களின் முன்னாலேயே தமிழர்கள் மூவரும் வெட்டிக் கொலை செய்யப்பட்டனர் எனவும் தப்பியவர்களின் வாக்குமூலத்தில் தெரிவிக்கப்பட்டது.

இவற்றையும் பார்க்கவும்
----------------------

* வெலிக்கடை சிறைச்சாலைப் படுகொலைகள்
* பிந்துனுவேவா சிறைச்சாலைப் படுகொலைகள்
* கறுப்பு ஜூலை
* இலங்கை இனப்பிரச்சினை காலக்கோடு
* இலங்கையின் அரச பயங்கரவாதம்

உசாத்துணை
---------

* **^** Tamil prisoners murdered in custody - December 1997
* **^** Massacre in the hills – Sri Lanka monitor article பரணிடப்பட்டது 2007-08-13 at the வந்தவழி இயந்திரம்
* **^** Tamil prisoners murdered in custody - December 1997

வெளி இணைப்புகள்
---------------

* London Vigil over Kalutara prison masscare
* Kalutara prison inquiry concludes
**ரூப் சிங் பயஸ்** (**Roop Singh Bais**  (8 செப்டம்பர் 1908 – 16 டிசம்பர் 1977) ஒலிம்பிக் ஹாக்கி விளையாட்டு வீரர் ஆவார். 1932 மற்றும் 1936-ஆம் ஆண்டுகளில் நடைபெற்ற ஒலிம்பிக் ஆடவர் ஹாக்கி போட்டியில் இவர் தனது அண்ணன் தியான் சந்த்துடன் இந்திய அணியின் சார்பாக விளையாடி தங்கப்பதக்கங்களை வென்றவர். 

ரூப் சிங் பயஸ், 1932 லாஸ் ஏஞ்சலீஸ் ஒலிம்பிக் போட்டியில் ஹாக்கி விளையாட்டில், ஐக்கிய அமெரிக்க அணிக்கு எதிராக ரூப் சிங் 10 கோல்களையும், ஜப்பான் அணிக்கு எதிராக 3 கோல்களையும் அடித்தவர் என்ற பெருமைக்கு உரியவர். ரூப் சிங் பயஸ் குவாலியர் இராச்ச்சியத்தின் மன்னர் **ஜிவாஜி ராவ்** சிந்தியாவின் இரணுவத்தில் அதிகாரியாகவும், பின்னர் இந்திய விடுதலைக்குப் பின்னர் இந்திய இராணுவத்திலும் பணிபுரிந்தவர்.

மரபுரிமைப் பேறுகள்
------------------

ரூப் சிங் பயசின் சொந்த ஊரான குவாலியரில் உள்ள ஒரு விளையாட்டு அரங்கிற்கு ரூப் சிங்கின் பெயர் சூட்டப்பட்டது. 1936 ஒலிம்பிக் போட்டிக்குப் பின்னர் பெர்லின் நகரத்தின் ஒரு தெருவிற்கு ரூப் சிங் பயஸ் தெரு எனப்பெயரிடப்பட்டது, அதே போன்று 1972-இல் மன்சென் நகரில் உள்ள ஒலிம்பிக் பூங்காவில் உள்ள ஒரு தெருவிற்கும் ரூப் சிங் பயஸ் தெரு என பெயர் சூட்டப்பட்டது. 2012 ஆம் ஆண்டுக்கு முன்னர் லண்டனில் உள்ள குழாய் நிலையங்களுக்கு மறுபெயரிடப்பட்ட மூன்று இந்திய வீரர்களில் ரூப் சிங்கும் பெயரும் ஒன்றாகும்.

மேற்கோள்கள்
-----------

1. ↑  Roop Singh BAIS
2. ↑  "Roop Singh Bais". *Olympics.com*. 2021-08-05 அன்று மூலதளத்திலிருந்து பரணிடப்பட்டது எடுக்கப்பட்டது. 2021-08-06 அன்று பார்க்கப்பட்டது.
3. ↑  *பிரித்தானிக்கா கலைக்களஞ்சியத்தில்* Dhyan Chand

வெளி இணைப்புகள்
---------------

* Profile at Sports Reference
* Profile at *databaseOlympics.com*
கிழக்கிலங்கையின் களுதாவளைப் பகுதியில் மூர்த்தி, தலம், தீர்த்தம் என்னும் மூன்றும் ஒருங்கே, இயற்கையாக அமையப் பெற்ற திருத்தலம் **களுதாவளைப் பிள்ளையார் கோயில்** (*kaluthavalai pillaiyar kovil*) ஆகும்.

அமைவிடம்
--------

**களுதாவளை பிள்ளையார் கோயில்** மட்டக்களப்பு மாவட்டத்தில் களுதாவளை என்ற ஊரில் அமைந்துள்ளது. கிழக்கே வங்காள விரிகுடாக் கடலும், மேற்கே மட்டுநகர் வாவியும், தெற்கே களுவாஞ்சிக்குடியும், வடக்கே தேத்தாந்தீவு குடியிருப்பும் எல்லைகளாக உள்ளன.

வரலாறு
------

தொன்மைவாய்ந்த இக்கிராமத்தில் வெற்றிலைச் சடங்கு செய்வதற்காக வேடுவ குலத் தலைவன் 'களுவன்' களுதாவளையின் வடமேற்கு மூலையில் ஆறும் சுனையும் அழகிய வயலும் சூழ்ந்த மணல் மேட்டில் பற்றைக் காடுகளை வெட்டி அகற்றினான். 'களுவன்' வணங்கிய இடத்தை 'களுதேவாலயம்' என்று அழைத்தார்கள். கதிர்காம யாத்திரிகர் இருவர் இவ்விடத்தில் தங்கி ஆவரை மரத்தண்டையில் நாகம்மை இருப்பதைக் கண்டு சுனையில் நீராடி திரிலிங்க பூசை செய்தனர். அப்போது நிலமட்டத்தில் சுயம்புலிங்கம் ஒன்றைக் கண்டு அதனை தம்முடன் எடுத்துச் செல்ல எத்தனித்த போது சிவலிங்கம் சலம் வரையில் நீண்டு சென்றது. சுயம்புலிங்கம் அடியார்களுக்கு அற்புதங் காட்டியது.

ஊரவர்களை ஒன்று திரட்டி இலங்கையிலே சிவாலயங்கள் பல இருக்கின்றபடியால், சுயம்புலிங்கத்தை மூலசத்தி விநாயகராக வழிபடும்படி கூறினார் என்பதை "இலங்கை தன்னில் ஈசன் ஆலயங்கள் உண்டுபாரும் மூலசக்தி விநாயகர் ஆலயந்தான் இத்தேசம் இல்லாததாலே பிள்ளையார் கோவிலது அதுவாக சிவபிரானைப் பணியும் என்று இயம்புனார் வன்னமையும் இயம்பினாரே" என்ற களுவைநகர் களுதேவாலயக் கல்வெட்டு உறுதிப்படுத்துகிறது.

கலி பிறந்து இரண்டு எட்டு ஐந்து ஆண்டு சென்று இடப மாதம் இரண்டாந் திகதிதனில் முகூர்த்தமிட்டு ஆலயமாக வணங்கலானார். ஆரம்பத்தில் நாகதம்பிரான், வைரவர் பரிவார மூர்த்திகளாய் இருந்தனர். வெள்ளிக் கிழமைகளில் மட்டும் பகற் பூசை நடைபெற்று வந்தது. நாகதம்பிரான் ஆலயத்துள் பெரிய குரைச்சி ஒன்றினுள் பால், பழம் கரைத்து வைக்க நாகங்கள் குடித்து வந்தன.

நாகங்களே கோவிலுக்கு காவலாகவும் இருந்தன. கோவிலின் உள்ளும் சூழவிருந்த மருத மரப் பொந்துகளிலும் அவை வாழ்ந்தன. நாகத்தின் கண்ணீரில் இருந்து பிறந்த கண்ணகை அம்மனை வைகாசித் திங்களில் குளிர்த்தியாட்ட செட்டிப்பாளையம் கண்ணகையம்மன் ஆலயத்திற்கு குளிர்த்திக் குரைச்சியாக இதைக் கொண்டு செல்வது சம்பிரதாயம்.

களுதாவளையில் கண்ணகை அம்மனை முன்னிறுத்தி கொம்புச் சந்தி என்ற இடத்தில் கொழும்புமுறி விளையாட்டு வெகு விமர்சையாக நடைபெற்ற போது சாய்ந்தமருது, நாகமுனை, சேனைக்குடி, எருவில், மகிழூர், போரேகு நிகர், நாதனை என்னும் இடங்களிலிருந்து வந்தவர்களில் பலர் இவ்வூரில் குடிபதிந்தனர்.

'எல்லை நாள் இவர் வந்த காலம் தொள்ளாயிரத்து நாலாம் ஆண்டு ஆனி மாதம் பத்தொன்பதாம் திகதி புதன்கிழமை' என்ற குறிப்பு கல் வெட்டிலுண்டு. ஆண்டுகள் உருண்டு ஓடிடவே அடியார் கூட்டம் பெருகிடவே ஆலயம் வளர்ச்சியுற்றது. தூபி, கொடிமரம் இல்லாத மடாலய அமைப்புடையது. நவக்கிரக கோவிலும், முருகன் கோவிலும் கட்டப்பட்டுள்ளன. நாள் தோறும் உச்சிக்காலப் பூசை நடைபெறுகின்றது.

அறங்காவலர் சபை
--------------

இவ்வூரில் வாழ்கின்ற ஆறு குடும்பங்களின் உறுப்பினர்களைக் கொண்ட அறங்காவலர் சபை யாப்பு விதிகளுக்கமைய ஆலயத்தை நிருவாகம் செய்கிறது.

திருவிழா
--------

ஆனி உத்தரத்தன்று தீர்த்தம் நிகழும் வகையில் வருடாந்த அலங்கார உற்சவத் திருவிழா ஆரம்பமாகி பத்து நாட்கள் மகோற்சவம் நடைபெற்று இனிதே நிறைவடையும்.

வெளிஇணைப்புக்கள்
----------------

* களுதாவளை பிள்ளையார் இணையத்தளம்
**கள்ளக்குறிச்சி பசுபதீஸ்வரர் கோயில்** தமிழ்நாட்டில் கள்ளக்குறிச்சி மாவட்டம், கள்ளக்குறிச்சி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பசுபதீஸ்வரர், லோகநாயகி சன்னதிகளும், விநாயகர், முருகர், நவகிரகம், துர்க்கை, தட்சிணாமூர்த்தி உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தானியங்கி உதவியாளர் தற்போது பரிசோதனை நிலையில் இருக்கும் ஒரு தொழில்நுட்பம் ஆகும். அன்றாட வாழ்வியலுக்கு உதவும் வண்ண உருவாக்கப்படும் தானியங்கிகளே **தானியங்கி உதவியாளர்** ஆகும். தானியங்கி உதவியாளர் எனப்படும் பொழுது வன்பொருள் மென்பொருள் இரண்டும் சேர்த தானியங்கியையே குறிக்கிறது. கணினியில் இயங்கு மென்பொருள் பிரதிநிதிகளும் உண்டு.

தானியங்கி உதவியாளர்கள் பலதரப்பட்ட சூழ்நிலைகளில் உதவக்கூடியவாறு வடிவமைப்பில் உள்ளன. முதியோருக்கு உதவுதல், சிறுவர்களை கண்காணித்தல், வீடு போன்ற சொத்துக்களை பாதுகாத்தல் போன்றவை எடுத்துக்காட்டுகள் ஆகும்.

தானியங்கி உதவியாளர் செய்யக்கூடிய செயல்கள்
-----------------------------------------

* தனிநபர் கால அட்டவணையை ஒழுங்குசெய்தல், தெரிவித்தல், மாற்றியமைத்தல்.
* வரும் மின்னஞ்சல்களில் முக்கியமானவற்றை அடையாளம் கண்டு, தெரிவித்தல்.
* வாங்க வேணிய பொருட்களைப் பட்டியலிட்டு, குறைந்த விலையில் கிடைக்கும் இடங்களில் வாங்குதல்.
* இதர தானியங்கி உதவியாளர்களோடு Snychronize செய்து, தகவல்களை இன்றைப்படுத்தல், மீள் ஒழுங்குபடுத்தல்.

இவற்றையும் பாக்க
----------------

* en:Personal assistant

ஆதாரங்கள்
---------

* Frederick Hayes-Roth and Daniel Amor. (2003). *Radical Simplicity: Transforming computers into Me-Centric Applications*. New Jersey: Prentice Hall.
**கிருஷ்ணகிரி வட்டம்** , தமிழ்நாட்டின் கிருஷ்ணகிரி மாவட்டத்தில் உள்ள எட்டு வட்டங்களில் ஒன்றாகும். இந்த வட்டத்தின் தலைமையகமாக கிருஷ்ணகிரி நகரம் உள்ளது. இந்த வட்டத்தின் கீழ் 131 வருவாய் கிராமங்கள் உள்ளன.

கிருட்டிணகிரி ஊராட்சி ஒன்றியம் மற்றும் காவேரிப்பட்டணம் ஊராட்சி ஒன்றியம் இவ்வட்டத்தில் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 597,071 ஆகும். அதில் 300,821 ஆண்களும், 296,250 பெண்களும் உள்ளனர். 141,113 குடும்பங்கள் கொண்ட இவ்வட்ட மக்கள்தொகையில் 77.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 72.85%மற்றும்பாலின விகிதம் 1,000 ஆண்களுக்கு, 985பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 67555 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 924 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 72,114 மற்றும் 4,427 ஆகவுள்ளனர். மக்கள்தொகையில் இந்துக்கள் 89.74%, இசுலாமியர்கள் 8.23%, கிறித்தவர்கள் 1.88% மற்றும் பிறர் 0.05% ஆகவுள்ளனர்.

மேற்கோள்கள்
-----------

1. ↑  Krishnagiri District Revenue Administraion
2. ↑  கிருஷணகிரி வட்டத்தின் மக்கள்தொகை பரம்பல்

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
இந்து தொன்மவியலின் அடிப்படையில் **உச்சைச்சிரவம்** என்பது ஏழு தலைகளை கொண்ட பறக்கும் சக்தி பெற்ற வெள்ளை குதிரையாகும். அமிர்தத்திற்காக தேவர்களும், அசுரர்களும் பாற்கடலை கடையும் பொழுது தோன்றிய உயிரனங்களில் இந்த வெள்ளைக் குதிரையும் ஒன்றாகும். 

இக்குதிரையானது மற்ற குதிரைகளுக்கு அரசனாகவும், சிறந்ததாகவும் கருதப்படுகிறது.

சௌர மதக் கடவுளான சூரியனின் வாகனமாக அறியப்படும் இக்குதிரை, தேவர்களின் தலைவனான இந்திரனுடைய வாகனம் என்றும், அசுரர்களின் தலைவனான மகாபலியின் வாகனம் என்றும் இக்குதிரை கருதப்படுகிறது.

உச்சைச்சரவத்தின் ஓவியம்
மகாபாரதம், இராமயணம் போன்ற இதிகாசங்களிலும், கூர்ம புராணம், விஷ்ணு புராணம், வாயு புராணம் போன்றவற்றிலும் இந்தக் குதிரையைப் பற்றிய குறிப்புகள் உள்ளன.

காசியப முனிவரின் இரு மனைவர்களுக்கும் தீராத பகை இருந்தது. கத்துருவும், விநதையும் வானில் சென்ற தேவலோக குதிரையான உச்சைச்சிரவத்தினைக் கண்டார்கள். அதன் வாலின் நிறம் வெண்மை. கருமை என சண்டையிட்டுக் கொண்டனர். வெண் குதிரையான உச்சைச்சிரவத்தின் வாலில் கத்துருவின் புதல்வர்களான நாகங்களை அமர்ந்து கருப்பாக தோன்றச் செய்து வெற்றி பெற்றனர். 

அதனால் கருடனும், அவர் தாயும் நாகங்களின் தாயான கத்துருவிடம் அடிமையாக இருந்தனர். அவர்களை விடுவிக்க கருடன் அமுதக்கலசத்தினை எடுத்துவந்து அடிமைதனத்திலிருந்து விடுபட்டார்.

கருவி நூல்
----------

மச்ச புராணம்

ஆதாரங்கள்
---------

1. ↑

வெளி இணைப்புகள்
---------------

| * பா
* உ
* தொ
கற்பனை உயிரினங்கள் |
| --- |
| 
* ஆவி
* இசுபிங்சு
* கடற்கன்னி
* கிறிப்பன்
* குதிரை மனிதன்
* கொம்புக் குதிரை
* சீன ட்றாகன்
* பிசியூ
* பீனிக்ஸ்
* வாம்பைர்

 |
| இந்து சமய  கற்பனை உயிரினங்கள் | 
* ஆதிசேஷன்
* உச்சைச்சிரவம்
* ஐராவதம்
* கருடன், புராணம்
* காமதேனு
* கார்க்கோடகன்
* கின்னரர்
* சரபா
* நந்தினி
* பட்டி
* புருசா மிருகம்
* யாளி
* வாசுகி

 |
போக்குவரத்து தரவுகளை அறிந்து, சூழ்நிலைகளுக்கேற்ப சாதுரியமாக ஒரு வாகனத்தை வழிகாட்டி அதன் பயண இலக்குக்கு இட்டுசெல்ல உதவும் நுட்பமே **தானியங்கி வாகன வழிகாட்டி**. ஆங்கிலத்தில் இதை Automated Vehicle Guidece என்பர்.

நவீன நகரமய சூழலில் போக்குவரத்து நெரிச்சல், சாலை விபத்து, சூழல் மாசுறல், ஆற்றல் வீணாதல் போன்றவை வாகனப் போக்குவரத்தின் விழைவுகள் ஆகும். இவற்றை இயன்றவரை தவிர்ப்பது அல்லது குறைப்பது தானியங்கி வாகன வழிகாட்டிகளின் நோக்கம் ஆகும்.

இயன்றவரை பயண இலக்கை அடைய பயணிக்கு அல்லது வாகன ஓட்டுக்கு உதவுவதே தானியங்கி வாகன வழிகாட்டிகளின் நோக்கம் ஆகும். இவ்வகை கருவிகள் பல தரப்பட்டவை. பாதை காட்டுவது போன்ற மட்டுப்படுத்தப்பட்ட கருவிகளில் இருந்து ஓட்டுனர் இல்லாமல் பொது போக்குவரத்து சாலையுனூடே குறிக்கப்பட்ட இடத்தூக்கு தானக பயணிக்க ஏதுவாக்க கூடிய கருவிகள் என தானியங்கி வாகன வழிகாட்டி கருவிகள் பலவகைப்படும்.

பின்வருவனவும் தானியங்கி வாக வழிகாட்டிகளுக்கு எடுத்துக்காடுகள் ஆகும்.

* Traveler Information System
* Traffic Management Systems
* Vehicle Control System
* Collision Warning System
* Autopilot System

திசையறிதல், குறிகிய சிறந்த வழியைத் தெரிதல், வாகனத்தை கட்டுப்படுத்தல் ஆகியவை தானியங்கி வாகன வழிகாட்டிகளின் முக்கிய செயற்பாடுகள்.

இவற்றையும் பாக்க
----------------

* en:Automated Guided Vehicle
**பெருமாள்மலை** (*Perumalmalai*) பெருமாள் ஆலயமொன்று அமைந்துள்ள சிறு குன்றுக்குருகில் அமைந்துள்ள பகுதியாகும். இந்தச் சிறு குன்றானது மங்களகிரி என அழைக்கப்படுகிறது. இந்த குன்றில் மங்களகிரி பெருமாள் கோயில் அமைந்துள்ளது. இது ஈரோடு நகருக்கு வடக்குப்புறத்தில் அமைந்துள்ளது.

அமைவிடம்
--------

இந்த சிறுகுன்றானது, ஈரோடு தொடருந்து சந்திப்பிலிருந்து 10 கி.மீ. தொலைவிலும், ஈரோடு மத்திய பேருந்து நிலையத்திலிருந்து பவானியை நோக்கி செல்லும் சாலையில் 8 கி.மீ. தொலைவிலும் உள்ளது. பவானி புதிய பேருந்து நிலையத்திலிருந்து 5 கி.மீ. தொலைவில் அமைந்துள்ளது.  இந்தச் சிறு குன்று காளிங்கராயன் வாய்க்கால் மற்றும் காவிரி ஆற்றுக்கு மத்தியில் அமைந்துள்ளது. பெருமாள்மலையில் ஊராட்சி ஒன்றிய நடுநிலைப் பள்ளி ஒன்று அமைந்துள்ளது.

மேற்கோள்கள்
-----------

1. ↑  "Perumalmalai Temple-Erode"". *Anupamablog*. 29 September 2012. Archived from the original on 1 டிசம்பர் 2016.. பார்த்த நாள்: 30 November 2016.
2. ↑  "Perumalmalai yet to get basic amenities"". *The Hindu*. 23 November 2010.. பார்த்த நாள்: 30 November 2016.
3. ↑  "PUMS school in Perumalmalai"". *schoolsworld*. 30 November 2016 அன்று பார்க்கப்பட்டது.
4. ↑  "Perumalmalai Temple"". *Tamilnadu Tourism blog*. 30 November 2016 அன்று பார்க்கப்பட்டது.
**மீன்களின் பட்டியல்** (*Catalog of Fishes*) என்பது ஒரு விரிவான இணையத் தரவுத்தளம் மற்றும் மீன் சிற்றினங்கள் மற்றும் பேரினங்களின் விலங்கியல் பெயர்கள் பற்றிய தொகுப்பு ஆகும். இது இதன் நோக்கத்தில் உலகளாவியது. இதனை கலிபோர்னியா அறிவியல் அகாதமி நிர்வகித்து நடத்துகிறது. இந்த மீன் பட்டியல் சேகரிப்பின் பொறுப்பாளரான வில்லியம் எஸ்க்மேயர் உள்ளார். இவர் இதனைத் தொடர்ந்து புதுப்பித்து வருகிறார்.

மீன்களின் பட்டியலினால் பராமரிக்கப்படும் வகைப்பாட்டியல் அதிகாரப்பூர்வமாகக் கருதப்படுகிறது. மேலும் இது பரந்த உலகளாவிய மீன் தரவுத்தளமான *பிஷ்பேஸ்* மூலம் ஒரு அடிப்படைக் குறிப்பாகப் பயன்படுத்தப்படுகிறது. இது அனைத்து ஏற்றுக்கொள்ளப்பட்ட உயிரலகுகளுக்கான பட்டியலின் தகவல்களின் குறுக்கு-குறிப்புகளை உள்ளடக்கியது. 2015 அன்று, தேடக்கூடிய அட்டவணையில் சுமார் 58,300 மீன் சிற்றினங்களின் பெயர்கள் உள்ளன. இவற்றில் சுமார் 33,400 சிற்றினங்கள் தற்போது ஏற்றுக்கொள்ளப்பட்டுள்ளன (செல்லுபடியாகும்). மேலும் சில 10,600 பேரினங்களும் (5,100 செல்லுபடியாகும்) அடங்கும். எந்தவொரு சிற்றினத்தின் பெயருக்கும் கொடுக்கப்பட்ட தகவல் பொதுவாக அசல் விளக்கம், வகை மாதிரி, வகைப்பாட்டியல் ஆய்வுக் கட்டுரையில் பெயரின் பயன்பாடு பற்றிய குறிப்புகள், பெயரின் தற்போதைய நிலை மற்றும் வகைப்பாட்டின் சரியான பெயர் பற்றிய அறிக்கை மற்றும் சிற்றினம் சார்ந்த குடும்பம் குறித்தும் தகவல் உள்ளது.

1998-ல் அச்சிடப்பட்ட 3000-பக்க மூன்று தொகுதி மற்றும் மென்தட்டு பதிப்பு வெளியிடப்பட்டது. இதற்கு முன்னர் 1990-ல் *சமீபத்திய மீன் வகைகளின் பட்டியல்* வெளியிடப்பட்டது.

இந்த பட்டியல் 2019-ல் எசிமெய்யர் மீன் பட்டியல் என மறுபெயரிடப்பட்டது, இப்போது உரோனால் பிரிக், ரிச்சர்ட் வான் டெர் லான் மற்றும் வில்லியம் என். எசிமெய்யர் ஆகியோரால் திருத்தப்பட்டது. இது இணையவழி அணுகலில் கிடைக்கிறது. இத்தளம் மாதந்தோறும் புதுப்பிக்கப்படும்.

மேலும் பார்க்கவும்
------------------

* மீன் தளம்
* WoRMS
* உலகில் உள்ள மீன்கள்
* விலங்கியல் பெயரிடலின் சர்வதேச குறியீடு

மேற்கோள்கள்
-----------

1. ↑  FishBase Catalogue of Life, ITIS: Integrated Taxonomic Information System (15 Feb 2015)
2. ↑  Bailly, N. (2010) Why there may be discrepancies in the assessment of scientific names between the Catalog of Fishes and FishBase FishBase
3. ↑  Eschmeyer WN, Fong JD (2015) Species by family/subfamily in the Catalog of Fishes California Academy of Sciences (15 Feb 2015)
4. ↑  Rainer Froese: Eschmeyer’s Catalog of Fishes FishBase (15 Feb 2015)

ஆதாரம்
------

* Eschmeyer, WN கேடலாக் ஆஃப் ஃபிஷ்ஸ் ஆன்லைன் டேட்டாபேஸ்
* Eschmeyer, WN (ed.) 1998. மீன்களின் பட்டியல். சிறப்பு வெளியீடு, கலிபோர்னியா அகாடமி ஆஃப் சயின்ஸ், சான் பிரான்சிஸ்கோ. 3 தொகுதிகள் 2905 பக்.
* Eschmeyer, WN 1990. சமீபத்திய மீன் வகைகளின் பட்டியல். கலிபோர்னியா அகாடமி ஆஃப் சயின்ஸ், சான் பிரான்சிஸ்கோ. 697 பக்.
**கிருஷ்ணகிரி மாவட்டத் தொழில் மையம்** என்பது தமிழ்நாட்டின், கிருஷ்ணகிரி நகரில் உள்ள சிட்கோ தொழிற்பேட்டையில் அமைந்துள்ளது.

இம்மையமானது படித்த வேலையற்ற இளைஞர்கள் சொந்தமாக தொழில் துவங்கி தங்களுக்கு தாங்களே வேலை வாய்ப்பினை ஏற்படுத்தி கொள்ள உதவுகிறது. இம்மையம் மாவட்டத்தில் பல்வேறு பகுதிகளில் வேலை தொடங்குவதற்காக மானியம் வழங்கவும் வழி வகை செய்கிறது. குறிப்பிட்ட மாவட்டத் தொழில் மையம் அமைந்துள்ள இடத்தில் சிறு தொழில் தொடங்குவதற்கு தேவையான முதுகெலும்பாக அமைகிறது. சுய வேலை வாய்ப்பு வளர்ச்சிக்கு ஒரு பாலமாக விளங்குகிறது. மாவட்டத் தொழில் மையம் வறுமையில் வாடும் குடும்பங்கள் வளர்வதற்கு உதவுகிறது.

### மையத்தின் பணிகள்

இம்மையம் தொழில் தொடங்க திட்ட அறிக்கை வழங்கி வருகிறது. மாவட்ட ஆட்சியர் தலைமையின் கீழ் ஒருமுனை தீர்வுக்குழு மூலம் தொழில் தொடங்க அனுமதி மற்றும் உரிமை பெற உதவி செய்கிறது. தொழில் தொடங்க பாதுகாப்பு சேவை அளிக்கிறது. கைத்தொழில் மற்றும் குடிசைத் தொழில் பதிவு செய்யப்படுகிறது. ஊராட்சி ஒன்றியம் தோறும் ஊக்குவிப்பு முகாம் நடத்துகிறது. தொகையுடன் கூடிய மகளிர் மற்றும் பொது தொழில் முனைவோர் பயிற்சி திட்டத்தை செயல்படுத்தி வருகிறது. சிறு தொழில் நிறுவனங்கள் தரச் சான்றிதழ் பெற உதவுகிறது.
Waterfall in நீலம் பள்ளத்தாக்கு, ஆசாத் காசுமீர் பாக்கித்தான்வார்ப்புரு:SHORTDESC:Waterfall in நீலம் பள்ளத்தாக்கு, ஆசாத் காசுமீர் பாக்கித்தான்
**தானி அருவி** (*Dhani Waterfall*) என்பது பாக்கித்தான் நாட்டில் உள்ள ஆசாத் காசுமீரின் முசாபராபாத்து மாவட்டத்தில் இருக்கும் நீலம் பள்ளத்தாக்கில் அமைந்துள்ள அருவியாகும். முசாபராபாத்து மாவட்டத்தில் இருந்து 38 கிலோமீட்டர் (24 மைல்) தொலைவில் இந்த அருவி உள்ளது. நீலம் பள்ளத்தாக்கில் காணப்படும் மிக உயரமான அருவியும் இதுவேயாகும். கடல் மட்டத்திலிருந்து 1092 மீட்டர் உயரத்தில் (3583 அடிகள்) தானி அருவி உள்ளது. 15 மீட்டர் உயரத்திலிருந்து இங்கு நீர் விழுகிறது. ஒவ்வொரு பருவத்திலும் மார்ச்சு மாதம் முதல் சூன் மாதம் வரை இங்கு நீரோட்டம் நன்றாக இருக்கும். சூலை மாதம் முதல் நீர் மட்டம் குறைவாக இருக்கும். தானி நோசெரி அருவி என்ற பெயராலும் இது அறியப்படுகிறது.

மேற்கோள்கள்
-----------

1. ↑  "Dhani Waterfall on Maps". *Google Maps*. 30 July 2018 அன்று பார்க்கப்பட்டது.
2. ↑  "Elevation of Waterfall". *Elevation.maplogs.com*. 11 June 2018 அன்று பார்க்கப்பட்டது.
3. ↑  "Height of Dhani Waterfall". *www.pakistantravelguide.pk*. 11 June 2018 அன்று பார்க்கப்பட்டது.
உடத்தலவின்னை பாலத்தடி
உடத்தலவின்னை
**உடத்தலவின்னை** (*Uda Talawinna*) என்பது இலங்கையின் மத்திய மாகாணத்திலுள்ள கண்டி மாவட்டத்தில் அமைந்துள்ள ஒரு சிறிய நகரமாகும். உடத்தலவின்ன கண்டி மாவட்டத் தலைநகரான கண்டி நகரில் இருந்து 8.6 கி.மீ. வடக்கே அமைந்துள்ளது. அரசியல் உள்ளூராட்சி பாததும்பறை பிரதேச சபையாலும் மேற்கொள்ளப்படுகிறது. நகரசபை மற்றும் பிரதேசசபை என்பன கூட்டாக பாததும்பறை பிரதேச செயளாலார் நிர்வாகப் பிரிவில் அடங்குகின்றன. இது கண்டி நகரத்தில் இருந்து வடக்குத் திசையில் அமைந்துள்ளது.

கல்வி
-----

### பாடசாலைகள்

* ஜாமியுல் அஸ்ஹர் மத்திய கல்லூரி

### வேறு கல்வி நிறுவனங்கள்

* ஹகீமிய்யா அரபுக் கலாசாலை. இங்கு நாட்டின் பல இடங்களில் இருந்து மாணவர்கள் வந்து ஷரிஆ கல்வியை கற்கின்றனர்.

புவியியலும் காலநிலையும்
-----------------------

உடத்தலவின்னை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 485 மீற்றர் உயரத்தில் காணப்படுகிறது.

இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது முஸ்லிம்களைப் பெரும்பான்மையாக கொண்ட ஒரு பிரதேச செயலாளர் பிரிவு ஆகும். இங்குள்ள மக்களில் பெரும்பான்மையினர் இஸ்லாம் சமயத்தைச் சேர்ந்தவராவர்.

இங்கு பிறந்த குறிப்பிடத்தக்கவர்கள்
----------------------------------

* யு. எல். எம். நௌபர், உளவளத்துறை நிபுணர்
* ஏ. ஆர். ஏ. ஃபரீல், ஊடகவியலாளர்
* ஏ. எம். வைஸ், எழுத்தாளர்
* பீ. எம். புன்னியாமீன் சுதந்திர ஊடகவியலாளர், பதிப்பாசிரியர்
* மஸீதா புன்னியாமீன் எழுத்தாளர், நூலாசிரியர்

வெளி இணைப்புக்கள்
-----------------

* 
* பரணிடப்பட்டது 2014-01-16 at Archive.today
* 
* [0]=90&lang=ta
[*தொடர்பிழந்த இணைப்பு*]
* பரணிடப்பட்டது 2014-01-16 at Archive.today
* பரணிடப்பட்டது 2016-03-04 at the வந்தவழி இயந்திரம்
|  |
| --- |
| Phylogeny of the Alcedinidae |
| 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Alcedinidae | 

|  |  |
| --- | --- |
|  | Alcedininae |
|  |
|  | 

|  |  |
| --- | --- |
|  | Halcyoninae |
|  |
|  | Cerylinae |
|  |

 |
|  |

 |
|  |

 |
| Cladogram based on Moyle (2006) |

**மீன் கொத்தி**கள் (*Kingfisher*), இக்குடும்பத்தை (*Alcedinidae*) சேர்ந்த பறவைகள் சிறியது தொடக்கம் நடுத்தர வர்க்கத்தை சேர்ந்த பறவைகளாகும். கொரசிபோர்ம் வர்க்கத்தை சேர்ந்த இப்பறவைகள் கடும் நிறத்தை சார்ந்தவை. இப்பறவைகள் பரந்த நோக்கமுள்ள விநியோகம் உடையவை. மேலும் இப்பறவைகள் ஆபிரிக்கா, ஆசியா மற்றும் ஓசினியாவின் வெப்ப மண்டல பிரதேசங்களில் காணப்படுபவை ஆகும். இக்குடும்பத்தை சேர்ந்த பறவைகள் 114 இனங்களை கொண்டவை. மேலும் இவைகள் மூன்று உப குடும்பங்களையும், 19 இனங்களையும் கொண்டவை. இப்பறவைகள் பெரிய தலை, நீளமானவையாகவும், கூரானவையாகவும், குறுகிய கால்கள், கட்டையான வால்களையும் கொண்பவை. இப்பறவைகளில் பெரும்பாலானவை கடும் நிறம்கொண்ட இறகுகளை கொண்டவை. மேலும் ஆண், பெண் பறவைகளுக்கு இடையில் சிறிது நிறமாற்றம் உண்டு. இப்பறவைகளில் சில மட்டுமே காடுகளில் காணப்படும். இப்பறவைகள் பல்வேறுபட்ட இரைகளை தான் இருக்கும் இடத்தில் இருந்து பாய்ந்து சென்று பிடிக்கும் இயல்புடையவை. வழமையாக இப்பறவைகள் ஆறுகள், குளங்களுக்கு அருகில் மீன்களை உண்பதை அவதானிக்கலாம். இருப்பினும் பெரும்பாலான இப்பறவையின் இனங்கள் முள்ளந்தண்டிலி அங்கிகளை உணவாக உட்கொள்ளும். இப்பறவைகளின் கூடுகள் பெரும்பாலும் பொந்துகளாகவோ, இயற்கையாகவோ அல்லது செயற்கையாகவோ உருவாக்கப்பட்ட சுரங்கங்களாகவோ காணப்படலாம். இப்பறவைகளில் சில இனங்கள் மாத்திரம் சுதேச வர்க்கங்களாக காணப்படும். ஆகையால் இப்பறவைகள் அழியும் ஆபத்தை எதிர் நோக்கும் வர்க்கத்தில் உள்ளடக்கப்படும்.

வகைப்பாடு
---------

மீன் கொத்திகள் கொரசிபோர்ம் வர்க்கத்தை சேர்ந்த அல்சினிடே குடும்பத்தை சேர்ந்தவை. இக்குடும்பத்தின் பெயர்கள் பிரான்ஸ் நாட்டை சேர்ந்த பல்துறை வல்லுனர் கொன்ஸ்தாந்தின் சாமுவேல் ரபினஸ்கியுவினால் 1815 ம் ஆண்டு அறிமுகப்படுத்தப்பட்டுள்ளது. இப்பறவைகளின் மூன்று உப குடும்பங்களாவன.
1. மர மீன் கொத்திகள்
2. ஆற்று மீன் கொத்திகள்
3. நீர் மீன் கொத்திகள் 
ஒரு சில வகை பறவைகள் மாத்திரம் மூன்று உபகுடும்பங்களை குடும்ப நிலைக்கு உயர்த்துகின்றது.

பறவை அளவுகள்
------------

ஆபிரிக்க குள்ள மீன் கொத்திகள் (Ispidina lecontei) மிகவும் குறுகிய பறவை வர்க்கத்தை சேர்ந்தவை. இவ்வகை பறவைகள் சராசரியாக 10 சென்டிமீட்டர் நீளமுடயவையாகும். மேலும் 9 தொடக்கம் 10 கிராம் நிறையுடயவை. ஆபிரிக்க பருத்த மீன் கொத்திகள் (Megaceryle maxima) 42 சென்டிமீட்டர் தொடக்கம் 46 சென்டிமீட்டர்வரை நீளமுடயவை. மேலும் 255 கிராம் தொடக்கம் 426 கிராம் வரை நிறையுடையவை.

மேற்கோள்கள்
-----------

1. ↑  Moyle, Robert G (2006). "A molecular phylogeny of kingfishers (Alcedinidae) with insights into early biogeographic history". *Auk* **123** (2): 487–499. doi:10.1642/0004-8038(2006)123[487:AMPOKA]2.0.CO;2. .
2. ↑  Constantine Samuel Rafinesque (1815) (in French). *Analyse de la nature ou, Tableau de l'univers et des corps organisés*. Palermo: Self-published. பக். 66. .
3. ↑  Bock 1994, ப. 145, 252.
4. ↑  Gill, Frank; Donsker, David, eds. (2017). "Rollers, ground rollers & kingfishers". *World Bird List Version 7.2*. International Ornithologists' Union. 28 May 2017 அன்று பார்க்கப்பட்டது.
5. ↑  Fry, Fry & Harris 1992, ப. 195–196.
6. ↑  Fry, Fry & Harris 1992, ப. 231–232.
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

ரோம் நகருக்குத் தெற்கே ஜெர்மானிய அரண்கோடுகள்
**பெர்னார்ட் கோடு** (*Bernhardt Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.

செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் தெற்கிலிருந்து மூன்றாவதாக இருந்தது பெர்னார்ட் கோடு. பிற அரண்கோடுகளைப் போல இத்தாலியின் மேற்கு கடற்கரையிலிருந்து கிழக்கு கடற்கரை வரை நீண்டிருக்கவில்லை; மேற்கு பகுதியில் ஒரு குறிப்பிட்ட தூரம் மட்டுமே அமைந்திருந்தது. குசுத்தாவ் கோட்டின் மேற்கு பகுதியில் அதன் முன்னால் ஒரு வீக்கப் பகுதி போல அமைந்திருந்தது. நேச நாட்டுப் படைகள் குசுத்தாவ் கோட்டை அடைவதை சில நாட்கள் தாமதப்படுத்துவதற்காக மட்டும் இவ்வரண்கோடு அமைக்கப்பட்டதால், இதனை ஜெர்மானியர்கள் அவ்வளவாக பலப்படுத்தவில்லை.

நவம்பர் 1943ல் அமெரிக்க 5வது ஆர்மி பெர்னார்ட் அரண்நிலைகளை அடைந்தது. டிசம்பர் 1, 1943ல் பெர்னார்ட் கோடு மீதான அமெரிக்கத் தாக்குதல் தொடங்கியது. ஒன்றரை மாதகால கடும் சண்டைக்குப்பின், பெர்னார்டு கோட்டின் அரண்நிலைகள் முறியடிக்கப்பட்டு அமெரிக்கப் படைகள் ஜனவரி 15, 1944ல் குசுத்தாவ் நிலைகளை அடைந்தன.
**மதுரைப் போத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது.

பெயர் விளக்கம்
--------------

1. வெட்டி நட்டால் வளரக்கூடிய மரக்கிளையைப் போத்து என்பர். இவர் போத்து நட்டு மரம் வளர்த்த பெருமகனார்.
2. மாடு, எருமை, புலி, மரைமான், புல்வாய்மான், மயில், எழால், நீர்வாழ் உயிரினங்கள் முதலானவற்றின் ஆண்களைப் 'போத்து' என்று வழங்கிவந்தனர்.

மக்களில் ஆண்பாலாரின் மனப்பாங்கினை இப்புலவர் எண்ணிப் பார்க்கிறார். இந்த வகையில் இவரைப் பாடற்பொருளால் பெயர்பெற்ற புலவர் எனக் கருத இடமுண்டு.

பாடல் சொல்லும் செய்தி
---------------------

பிரிவார் என்று கவலைப்பட்ட தலைவியைத் தோழி தேற்றுகிறாள். பிரியமாட்டார் என்கிறாள்.

'பொருளென வலித்த பொருளல் காட்சி'  

பொருட்டாக மதிக்கத் தக்கது பொருள்தான் என்று கருதுவதானது உண்மையான பொருள் அல்லாத போலி உணர்வு

இதனை உணர்ந்தவர் பலர் அருள்தான் பொருள் என வாழ்வதில்லையா? ஆள்வினை ஆடவர்தான் அருள் இல்லாமல் அகல்வர். அருள்வினையாளர் இவர். பிரியமாட்டார் என்கிறாள்.

### பழந்தமிழ்

இப்புலவர் அரிய பழந்தமிழ்ச்சொற்களைக் கையாண்டுள்ளார்.

* கடறு = பாலைநில வழி
* கரிந்த குதிர் மரம்= கருகிய மரப்போத்து
* மைந்து = அருள் இல்லாத திண்ணிய நெஞ்சம்
* செயிர்தீர் கொள்கை = மனமாசு இல்லாத கொட்பாடு
* விறற் கவின் = வீரம் செறிந்த அழகு
* ஆனா நோய் = பிறரால் தீர்க்க முடியாத மனநோய்

#### ஈங்கை

ஈங்கை மாரிக்காலத்திலும் தளிர் விடும். இந்தத் தளிர் போல் மகளிர் மேனி மென்மையானது.

அடிக்குறிப்பு
-------------

1. ↑  அகநானூறு 75.
2. ↑  தொல்காப்பியம் 1541 முதல் 1543
**திருச்சபையின் விதிமுறைகள்** என்பது கத்தோலிக்க திருச்சபையினர் அனைவரும் கடைபிடிக்க வேண்டிய விதிமுறைகள் ஆகும். இவை பொதுவாக எண்ணிக்கையில் சிறியதாகவும் அறநெரி மற்றும் பிற ஒழுக்கங்களை சேர்ந்ததாகவும் இருக்கும். பொதுவாக ஆறு விதிகள் எனக்கொள்வது மரபு. இவ்விதிமுறைகள் *பத்துக் கட்டளைகளோடு* சேர்ந்தே பொதுவாக பார்க்கப்படும்.

விதிமுறைகள்
-----------

1. ஞாயிற்றுக் கிழமைகளிலும், கடன் திருநாட்களிலும் திருப்பலி ஒப்புக் கொடு.
2. ஆண்டுக்கு ஒரு முறையாவது ஒப்புரவு அருட்சாதனத்தைப் பெறுக.
3. பாஸ்கா காலத்தில் ஒப்புரவு அருட்சாதனத்தில் பங்கு கொண்டு, நற்கருணை உட்கொள்.
4. குறிப்பிட்ட நாட்களில் புலால் தவிர்த்து, நோன்பு போன்ற தவ முயற்சிகளை மேற்கொள்.
5. குறைந்த வயதிலும், நெருங்கிய உறவிலும் திருமணம் செய்யாதே.
6. உன் ஞான மேய்ப்பர்களுக்கு உன்னாலான உதவி செய்.

அனைத்துலகத் திருச்சபையில் ஆண்டின் எல்லா வெள்ளிக் கிழமைகளும் தவக்காலமும் தவநாள்களும் ஆகும், ஆகவே விதி எண் நான்கின் படி அந்த நாட்களில் புலால் உணவைத் அல்லது ஆயர் பேரவையின் விதியமைப்புகளுக்கேற்ப வேறு ஓர் உணவைத் தவிர்த்தலை, அவை பெரும் விழாக்களாய் இருந்தாலன்றி, கடைப்பிடிக்கவேண்டும். திருநீற்றுப் புதன் மற்றும் பெரிய வெள்ளிக் கிழமையில் புலால் உணவைத் தவிர்த்தலையும் நோன்பையும் கடைப்பிடிக்கவேண்டும்.

மேற்கோள்கள்
-----------

1. ↑  சின்னக் குறிப்பிடம்
2. ↑  ஆறாம் பவுல் (திருத்தந்தை), *Paenitemini* II 1
3. ↑  திருச்சபைச் சட்டத் தொகுப்பு: *தவநாள்கள்* 1249-1253
**மத்சுயதேசம்** குருதேசத்திற்கு நேர்மேற்கிலும், பாஹ்லிகதேசத்திற்கு தென்மேற்கிலும், சால்வதேசத்திற்குக் வடகிழக்கில் விபாசா நதியின் கிழக்கு பாகத்திலே பரவி இருந்த தேசம்.

இருப்பிடம்
----------

இந்த மத்சுயதேசமானது, முழுமையும் செம்மண்ணும்,மிருதுவான பூமியாக இருக்கும். இந்த தேசத்தின் இந்த பூமி அமைப்பால் கடலை, கோதுமை, மற்றும் மரங்களும் செழித்து இருக்கும்.

பருவ நிலை
---------

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் மாதம் மும்மாரி மழை பெய்துகொண்டே இருக்கும். பாஞ்சாலம், கோசலம், நிசதம் முதலான தேசங்களில் சித்திரை மாத ஆரம்பத்தில் தென்கிழக்கில் காற்று வீச மழை பெய்யும், கார்த்திகை மாதம் முதல் நல்ல வெயில் தோன்றும்.

மலை, காடு, மிருகங்கள்
---------------------

இந்த தேசத்தின் வடக்குப் பக்கத்தில் **துரந்தரம்** என்ற பெரிய மலை உண்டு, மலையின் அடிவாரத்திலிருந்து சிறிய காடுகளும், அவைகளில் சில சிறு மிருகங்கள் அதிகமாக இருக்கும். இந்த தேசத்தின் கிழக்கில் சிறு, சிறு மலைகள் உள்ளது.

நதிகள்
------

இந்த மலைகள் சதத்ருநதியும், அமிர்தசரசுக்கு அருகில் உண்டாகி விபாசா நதியும் இணைந்து சால்வதேசத்தின் வடமேற்கு திசையில் ஓடி, சிந்து நதியுடன் இணைந்து வடுகிறது. .

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 81 -
**பெர்ரிக் குளோரைடு சோதனை**யானது (Ferric chloride test) ஒரு மாதிரி அல்லது சேர்மத்தில் பீனாலிக் தொகுதியின் இருப்பினைக் கண்டறியப் (உதாரணமாக, தாவரங்களின் சாற்றில் காணப்படும் இயற்கை பீனால்களைக் கண்டறிதல்) பயன்படுகிறது.  ஈனால்கள், ஐதராக்சமிக் அமிலங்கள், ஆக்சைம்கள் மற்றும் சல்பினிக்  அமிலங்கள் ஆகியவை இந்தச் சோதனையில் நேர்மறையான முடிவைத் தருகின்றன. நவீன நிறமாலைகாட்டிச்சோதனைகள் உதாரணமாக, அகச்சிவப்பு நிறமாலையியல் (IR Spectroscopy), அணுக்கருக் காந்த  ஒத்ததிர்வு நிறமாலையியல் (NMR Spectroscopy) போன்றவை பெயர் தெரியாத சேர்மங்களைக் கண்டறிவதில் மிகவும் மேம்பட்ட முறைகளாக இருப்பினும் கூட  புரோமின் சோதனையானது பெர்ரிக் குளோரைடு சோதனையின் முடிவை உறுதிசெய்வதில் பயனுள்ளதாக இருக்கிறது.  மொத்த பீனால்களின் அளவானது நிறமாலையியலின் பாலின்-சியோகால்டீயு அளவீட்டு முறையின் படி கணக்கிடப்படுகிறது.

நுட்பம்
-------

சோதித்தறியப்பட வேண்டிய மாதிரியானது நீர் மற்றும் எத்தனால் கலந்த கலவையில் கரைக்கப்படுகிறது.  இந்தக் கரைசலுடன் நீர்த்த பெர்ரிக் குளோரைடு கரைசலானது சேர்க்கப்படுகிறது.  சிவப்பு, நீலம், பச்சை அல்லது கருஞ்சிவப்பு நிறங்களின் தோற்றம் பீனால்களின் இருப்பைக் குறிக்கிறது.  சோதித்தறியப்பட வேண்டிய மாதிரியானது, நீரில் கரையாததாக இருந்தால், சிறிதளவு பிரிடீன் சேர்க்கப்பட்ட டைகுளோரோமீத்தேனில் கரைக்கப்படலாம்.

வேதியியல்
---------

பீனால்கள்  Fe(III)+ அயனியுடன் அடர்ந்த கருஊதா நிற அணைவுச்சேர்மங்களைத்  தருகிறது.   இந்த நிறமானது, பீனாலின் {Fe-[o-Ph]6}3- தன்மையைப் பொறுத்து நீலம், பச்சை மற்றும் சிவப்பாகக் கூட இருக்கலாம்.

மருத்துவப் பரிசோதனைகளில் பயன்பாடு
---------------------------------

இந்தச் சோதனையானது பிறப்பின் போதே ஏற்படும் வளர்சிதைமாற்றக் குறைபாடுகளுக்குக் காரணமாக இருக்கலாம் எனக் கருதப்படுகிற சிறுநீரில் காணப்படும் பினைல் கீட்டோனுாரியா போன்ற வளர்சிதை வினைமாற்றப் பொருட்களைக் கண்டறியப் பயன்படுகிறது. பினைல்பைரூவேட் போன்ற சேர்மங்கள் பிளாசுமாவில் அதிகரிக்கும் போது சிறுநீரின் மூலமாக வெளியேற்றப்படுகின்றன. இந்தச் சோதனையானது, ஆசுபிரின் மருந்தானது அளவுக்கு அதிகமாக உட்கொள்ளப்பட்டிருப்பதைக் கண்டறிய உதவும் சிறுநீரில் வெளியாகும் பொருளான சாலிசிலேட்டுகளைக் கண்டறியவும் பயன்படுத்தப்படுகிறது.

மேற்கோள்கள்
-----------

1. ↑  "Ferric Chloride — Pyridine Test Page". Chemistry.ccsu.edu. 2013-09-11 அன்று பார்க்கப்பட்டது.
**பெர்போரைட்டு** *(Berborite)* என்பது Be2(BO3)(OH,F)·(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதை பெரிலியம் போரேட்டு கனிமம் என்று வகைப்படுத்துகிறார்கள். வெள்ளைக் கீற்றுகளுடன் பளப்பளப்புடன் ஒளி புகக்கூடிய நிறமற்றதொரு கனிமமாக இது காணப்படுகிறது. 3 என்ற மோவின் அளவுகோல்  கடினத்தன்மை மதிப்பைக் கொண்ட பெர்போரைட்டு கதிரியக்கத்தன்மை இல்லாத கனிமமாகவும் உள்ளது. 
பொருளறிவியல் வகைப்பாட்டில் பெர்போரைட்டு 1தி, 2தி, 2எச் வகை பல்வகை பல்லுருவங்களாக தோன்றுகிறது

முதன்முதலில் 1967 ஆம் ஆண்டு உருசியாவின் கரேலியா குடியரசின் லதோகா பிரதேசத்திலுள்ள லுபிக்கோ சுரங்கத்தில் கண்டறியப்பட்டது. நார்வே நாட்டின் வெசுட்டுபோல்டு மாகாணத்திலுள்ள லார்விக் நகரிலும், தெலிமார்க் மாகாணத்தின் போர்சுகிரண் நகர லாங்கசுண்ட்சுபோர்டு நகராட்சியிலும் கிடைப்பதாக அறியப்படுகிறது. உருசியாவில் செர்பென்டைன் வகை பாறைகள் உருமாறி தோலமைட்டாக கரடுமுரடான பரல்களுடன் தங்குதன், இசுட்ரோன்சியம், பெரிலியம், போரான் தனிமங்களுடன் சேர்ந்து காணப்படுகிறது. நார்வே நாட்டிலுள்ள பாறைக் குழிகளில் நேட்ரோலைட்டு, தாம்சோனைட்டுடன் சேர்ந்து இக்கனிமம் காணப்படுகிறது

மேற்கோள்கள்
-----------

1. 1 2  Mindat.org
2. 1 2 3  Webmineral.com
3. 1 2 3  Handbook of Mineralogy
4. ↑  Mineralienatlas
Airport in அம்பாந்தோட்டை, இலங்கைவார்ப்புரு:SHORTDESC:Airport in அம்பாந்தோட்டை, இலங்கை
**மத்தல ராஜபக்ச பன்னாட்டு வானூர்தி நிலையம்** (*Mattala Rajapaksa International Airport*) இலங்கையின் இரண்டாவது பன்னாட்டு வானூர்தி நிலையமாகும். இது **அம்பாந்தோட்டை பன்னாட்டு விமான நிலையம்** எனவும் அழைக்கப்படுகிறது. தென்னிலங்கையில் அம்பாந்தோட்டை நகரில் நிர்மாணிக்கப்பட்டுள்ள குறித்த வானூர்தி நிலையத்தின் கட்டுமானப் பணிகள் 2009ஆம் ஆண்டு நவம்பர் 27ஆம் திகதி ஆரம்பிக்கப்பட்டது. அம்பாந்தோட்டையில் புகழ்பெற்ற ராசபக்ச குடும்பத்தின் நினைவாக இவ்வானூர்தி நிலையத்திற்கு இப்பெயர் சூட்டப்பட்டது.

இது ஆரம்பத்தில் தென்னிலங்கை மக்களுக்காக வீரவில என்ற இடத்தில் கட்டப்படவிருந்தது. ஆனாலும், சுற்றுச்சூழலைக் கருத்தில் கொண்டு இத்திட்டம் கைவிடப்பட்டு அம்பாந்தோட்டையின் வடக்கே 15 கிமீ தொலைவில் உள்ள மத்தல என்ற இடத்தில் அமைக்கப்பட்டது. $209 மில்லியன் செலவில் முதலாவது கட்டம் நவம்பர் 2009 இல் ஆரம்பிக்கப்பட்டது. 2013 மார்ச் 18இல் இலங்கையின் அரசுத்தலைவர் மகிந்த ராசபக்சவினால் இது அதிகாரபூர்வமாகத் திறந்து வைக்கப்பட்டது.

சுற்றுச்சூழல் பிரச்சினைகள்
--------------------------

மத்தளை உலங்குவானூர்தி நிலையம் மூலம் சுற்றுச்சூழல் சமநிலை பாதிக்கப்பட்டுள்ளதாக இயற்கை ஆர்வலர்கள் ஆதங்கம் தெரிவித்துள்ளனர். குறிப்பாக விமானங்களில் பறவைகள் மோதி உயிரிழக்கும் நிகழ்வுகள் குறிப்பிடத்தக்கதாகும். இதைவிட வன விலங்குகள் மற்றும் பறவைகள் விமான நிலையத்தை அண்டாது தடுக்க நீர் நிலைகள் மூடிவைக்கப்பட்டுள்ளது.

நெற்களஞ்சியம்
-------------

தற்போது ஃபிளை துபாய் என்கிற ஒரே ஒரு விமான நிறுவனம் மட்டுமே இந்த விமான நிலையத்தை பயன்படுத்துகிறது. எனவே அதிக பயன்பாடின்றி கிடக்கும் இவ்விமான நிலையத்தின் கிட்டங்களை நெற்களஞ்சியங்களாக மாற்ற இலங்கை அரசு திட்டமிட்டு, இவ்விமான நிலையத்தில் நெல் மூட்டைகளை சேமித்து வைத்துள்ளது.

மேற்கோள்கள்
-----------

1. ↑  News Mattala gets priority over BIA
2. ↑  "‘Mattala airport to be tourism, cargo hub end 2012’". *The Daily News*. 25 April 2011. Archived from the original on 1 மே 2011.. பார்த்த நாள்: 25 April 2011.
3. ↑  "காப்பகப்படுத்தப்பட்ட நகல்". 2013-01-27 அன்று மூலம் பரணிடப்பட்டது. 2013-03-18 அன்று பார்க்கப்பட்டது.
4. ↑  Panic as peacocks hit plane at MRIA
5. ↑  நெற்களஞ்சியமாகும் இலங்கை சொகுசு விமான நிலையம்
**தமிழ்நாட்டின் காலநிலை**, மழைக்காலத்தை தவிர்த்து, பொதுவாக வெப்பமானது. கோடைகாலம் என்பது ஏப்ரல் முதல் சூன் வரையாகும். மாநிலத்தின் அதிகமான வெப்பம், மே மாதத்தில் பதிவுசெய்யப்படும். குளிர் காலம் என்பது நவம்பர் முதல் பிப்ரவரி வரையாகும். நீலகிரியில் குளிர் காலத்தில் குறைந்தபட்ச வெப்பநிலை -2°சி வரை இருக்கும் []. குளிர் காலத்தில் கொடைக்கானலின் சராசரி வெப்பநிலை +8.3°சி

மழைக் காலம்
-----------

மழைக் காலம் என்பது சூன் முதல் டிசம்பர் வரையாகும்.

| மழை | காலம் | அளவு(மிமீ) |
| --- | --- | --- |
| தென்மேற்குப் பருவமழை | சூன் முதல் செப்டம்பர் | 332.9 |
| வடகிழக்குப் பருவமழை | அக்டோபர் முதல் டிசம்பர் | 459.2 |
|

நீலகிரி மாவட்டம் அதிகப்படியான மழைபெறும் மாவட்டம் ஆகும். சின்ன கல்லாறு (வால்பாறை அருகில்) மற்றும் தெவல்லா (நீலகிரி மாவட்டம்) ஆகியவை தமிழ்நாட்டின் மிக அதிக மழை பெறும் ஊர்கள்[]. சின்னக் கல்லாற்றில் 400 சென்டிமீட்டர் அளவு மழை கிடைக்கும்.

குற்றாலம் அதிக மழை பெறும் ஊர்களில் ஒன்று. இங்கு ஆண்டுக்கு சராசரியாக 1116 மில்லி மீட்டர் மழை பெய்யும். அகஸ்திய மலையில் 5000 மிமீ வரை மழை பெய்யும்.

இவற்றையும் பார்க்கவும்
----------------------

தமிழ்நாட்டுப் பொருளாதாரம்  

தமிழ்நாடு வேளாண்மைத் தொழிற்துறை  

தமிழ்நாடு இலத்திரனியல் தொழிற்துறை

மேற்கோள்கள்
-----------

1. ↑  Government of Tamil Nadu
2. ↑  Climate: Kutralam
**முதலாம் மொக்கல்லானன்** அல்லது **முதலாம் முகலன்** (பொ.பி. 497 -515) என்பவன் இலங்கை மௌரிய மன்னர்கள் வம்சத்தில் மூன்றாம் மன்னனாவான். இவனது மாற்றாந்தாய் மகனான முதலாம் காசியப்பன் (பொ.பி. 479 - 497) மௌரிய மன்னர்கள் வம்சத்தில் முதலாமனவனும் மொக்கல்லானன் மற்றும் காசியபனின் தந்தையுமானவனான தாதுசேனன் என்பவனைச் சிறையில் அடைத்து கொன்றும் விட்டு அரசக்கட்டிலில் ஏறியவன். காசியப்பனின் தந்தையின் இன்னொரு மனைவியின் மகனும் ஆட்சிக்கு ஏற வேண்டிய பட்டத்து இளவரசனான இந்த மொக்கல்லானன் தன் தந்தையைக் காசியப்பன் கொன்றுவிட்டதை அறிந்தவுடன் தமிழ்நாட்டுக்கு தப்பிச் சென்றான். அவன் திரும்பி வந்து தன்னைத் தாக்கக் கூடும் என்றெண்ணிய காசியப்பன் சீகிரியா (தற்போதுள்ள அநுராதபுரத்திலிருந்து தென்கிழக்கே இருக்கும் சீகிரியா) என்னும் மலைக்கோட்டை அரண்மனையைக் கட்டி அங்கிருந்து அரசாண்டான். இவனுடைய பதினெட்டாம் ஆட்சியாண்டில் இவன் எதிர்பார்த்தபடியே முதலாம் மொக்கல்லானன் தன் நண்பர்களான தமிழ்நாட்டு நிகந்தர்களை இணைத்துக் கொண்டு படையெடுத்து வந்தான். தான் தோற்றுவிடுவோம் என்று தெரிந்தவுடன் காசியப்பன் தன் வாளால் தன் தலையை வெட்டி தற்கொலை செய்து கொண்டான். அதன் பிறகு முகலனே இலங்கையை அரசாண்டான்.

மேலும் தன் தந்தையான தாதுசேனனை கொல்ல காசியப்பனுக்கு உதவியாய் இருந்த 1000 பேர்களையும் முகலன் கொன்றுவிட்டான். மற்ற சில பேர்களின் மூக்கையும் காதையும் அறுத்து அவர்களை நாடு கடத்தியும் விட்டான். இதனால் தமிழகத்திலிருந்து தன் மீது படையெடுத்து வருவார்கள் என்பதையறிந்த இவன் பல ஏற்பாடுகளை செய்து இலங்கையை 18 ஆண்டுகள் அரசாண்டான். இவனுக்குப் பிறகு இவனுடைய மூத்த மகனான குமார தாதுசேனன் என்பவன் இலங்கையை அரசாண்டான்.

மேற்கோள்கள்
-----------

1. ↑  சூல வம்சம், 39ஆம் பரிச்சேதம், 1 - 28
2. ↑  சூல வம்சம், 39ஆம் பரிச்சேதம், 29 - 58

மூலநூல்
-------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்
**நீலாயதாட்சி உடனுறை குணபரேசுவரர் கோயில்** தமிழ்நாட்டின் கடலூர் மாவட்டத்தில் உள்ள பழமையான சிவன் கோவில் ஆகும். இக்கோயில் குணபரேச்சரம் கோயில், குணபர வீச்சரம், குணபரேசுரம், குணதரேச்சரம் என்றெல்லாம் அழைக்கப்படுகிறது. மகேந்திர வர்ம பல்லவனுக்குக் *குணபரன்* என்றும் ஒரு பெயர் உண்டு அந்தக் குணபரனால் கட்டப்பட்டதால் இக்கோயில் குணபரேச்சரம் என்னும் பெயர் பெற்றது. இக்கோயிலானது திருவதிகை வீரட்டானேசுவரர் கோயிலுக்கு கோயிலுக்குத் தென்கிழக்கே ஒன்றரை கி.மீ. தொலைவில் உள்ளது.

வரலாறு
------

பல்லவன் மகேந்திரவர்மன் சமண சமயத்தவனாக இருந்தான். அப்பர் அடிகளால் சைவ சமயத்துக்கு மாற்றபட்டான். அதன்பிறகு பாடலிபுத்திரத்திலிருந்த சமண கோயிலை இடித்துக் கொண்டு வந்து திருவதிகையில் இந்தக் கோயிலைக் கட்டினான் எனப் பெரிய புராணம் கூறுகிறது.

கோயில் அமைப்பு
--------------

குணபரேச்சரம் கோயில் மிகச் சிறியதாக உள்ளது. கோயிலானது கிழக்கு நோக்கி உள்ளது. உள்ளே நுழைந்தால் மண்டபப் பகுதிகளில் பிள்ளையார், திருமால், நந்தி, சூரியன் முதலியோரின் திருவுருவங்கள் உள்ளன. கருவறையிலிருக்கும் இலிங்கம், வீரட்டானேசுரர் கோயிலில் உள்ள இலிங்கம் போலவே பதினாறு பட்டைகள் கொண்டதாய்க் உள்ளது.

குறிப்புகள்
-----------

1. 1 2  புலவர் சுந்தர சண்முகனார் (1993). "கெடிலக் கரை நாகரிகம்". *நூல்*. மெய்யப்பன்
தமிழாய்வகம். p. 325. 11 சூன் 2020 அன்று பார்க்கப்பட்டது. line feed character in `|publisher=` at position 11 (உதவி)
| மேலைக் கங்க மன்னர்கள் (350–999) |
| --- |
| 

|  |  |
| --- | --- |
| கொங்கணிவர்மன் | (350–370) 
 |
| மாதவ மகாதிராயன் | (370–390)
 |
| அரிவர்மன் | (390–410)
 |
| விட்டுணுகோபன் | (410–430)
 |
| மாதவா III தந்தங்களா | (430–469)
 |
| அவிந்தன் | (469–529) 
 |
| துர்விந்தன் | (529–579)
 |
| முஷ்கரன் | (579–604) 
 |
| பொலவிரா | (604–629)
 |
| சிறீவிக்ரமன் | (629–654)
 |
| பூவிக்ரமன் | (654–679) 
 |
| முதலாம் சிவமாறன் | (679–726) 
 |
| சிறீபுருசன் | (726–788) 
 |
| இரண்டாம் சிவமாறன் | (788–816) 
 |
| முதலாம் இராசமல்லன் | (816–843) 
 |
| முதலாம் பிருதிவிபதி | (மறைவு 880)
 |
| இரிகங்க நீதிமார்கன்  | (843–870)
 |
| இராசமல்லன் II  | (870–907) 
 |
| இரண்டாம் நீதிமார்கன் | (907–921) 
 |
| நரசிம்மன்  | (921–933) 
 |
| இராசமல்லன் III  | (933–938) 
 |
| இரண்டாம் பிருதிவிபதி | (மறைவு 940)
 |
| இரண்டாம் பூதுகன் | (938–961) 
 |
| மருளகங்க நீதிமார்கன் | (961–963) 
 |
| மாறசிம்மன் II சத்யவாக்கியன் | (963–975) 
 |
| இராசமல்லன் IV சத்யவாக்கியன் | (975–986) 
 |
| இராசமல்லன் V (ரக்கசகங்கன்)  | (986–999) 
 |
| நீதிமார்க பெருமானடி  | (999) 
 |
| முதலாம் இராஜராஜ சோழன்(***சோழர்***) | (985–1014)
 |

 |
| * பா
* உ
* தொ
 |

**முதலாம் பிருதிவிபதி** என்பவன் கங்க மன்னர்களில் ஒருவனாவான். இவன் கி.பி.880 இல் திருப்புறம்பியம் என்னும் இடத்தில் நடந்த போரில் இறந்தான்

அரசுரிமைப் போர்கள்
------------------

ஒன்பதாம் நூற்றான்டின் பிற்பகுதியில் கங்கர்கள் மிகவும் வலுவிழந்திருந்தனர். அவர்களுக்கிடையில் ஏற்பட்டிருந்த பிளவுகள் இதனை மிகுதிப்படுத்தி இருந்தன. அவர்களுக்குள் ஏற்பட்ட அரசுரிமைப் போட்டி அவர்களை இரு மரபுகளாக்கியது. இப்பகுதி சிற்றரசர்களையும் இரு பிரிவுகளாக்கி இருந்தது. கங்க அரசுரிமையாளர்களில் ஒருவனே முதலாம் பிருதிவிபதி இவனைப் பாணரும், வைடும்பரும் ஆதரித்தனர். இன்னொருவன் முதலாம் இராசமல்லன் இவனை நுளம்பரும்,தெலுங்குச் சோடரும் ஆதரித்தனர். இவர்களுக்குள் நடந்த உட்பகைப் போர்கள் பல இப்போர்களின் இறுதியில் (கி.பி.878) வென்றவர்கள் பிருதிவிபதியும் அவன்தரப்பினருமே. ஆயினும் இராசமல்லன் முற்றிலும் வலுவிழந்துவிடவில்லை.

திருப்புறம்பியம் போர்
---------------------

இவ்வூர் குடந்தைக்கு அருகில் உள்ளது இங்கு கி.பி.880இல் நடந்த இந்தப் போர் தென்னாட்டு வரலாற்றில் பெரு முக்கியத்துவம் வாய்ந்த போராகும். சோழப் பேரரசு வளர்வதற்கு வித்திட்டப் போர். இப்போரின்போது பல்லவ பேரரசனாயிருந்தவன் நிருபதுங்கவர்மன் அவனுடன் அவன் மகன் அபராசிதன் ஆட்சியில் பங்குகொண்டிருந்தான். பல்லவருக்கு ஆதரவாக முதலாம் பிருதிவிபதியும், சோழன் ஆதித்தனும் பல்லவர் பக்கம் நின்று பாண்டியன் வரகுணனை எதிர்த்துப் போரிட்டனர். பிருதிவிபதி பாண்டியர் படைகளைச் சூறையாடினான். இதைக்கண்ட பாண்டியன் சீற்றம்கொண்டு அவன்மீது பாய்ந்து அவனைக் கொன்று வீழ்த்தினான். ஆனால் மாள்வதற்குள் தன் வீரத்தால் பல்லவர் பக்கத்திற்கே வெற்றியளித்துவிட்டான். கங்கர்களின் உதயேந்திரக் கல்வெட்டு இச்செயலைப் பாராட்டி, 'தன் உயிர் விட்டும் அபராசிதனை (வெல்ல இயலாதவன் என்பது அப்பெயரின் பொருள்) அபராசிதனாகவே ஆக்கிவிட்டான் *என்று குறிக்கிறது. திருப்புறம்பியத்தில் இன்றும் முதலாம் பிருதிவிபதியை அடக்கம்செய்து நிறுவப்பட்ட பள்ளிப்படைக் கோயில் உள்ளதாகத் தெரியவருகிறது. திருப்புறம்பியம் போரில் முதலாம் பிருதிவிபதி இறந்ததினால் இராசமல்லன் மரபு மீண்டும் வலுவுறத்தொடங்கியது.*

கருவி நூல்
----------

தென்னாட்டுப் போர்க் களங்கள்,க. அப்பாதுரை.